**USTANOVA ZA ZDRAVSTVENU NJEGU U KUĆI KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

Broj: 02-10/23

Karlovac, 31. siječnja 2023.

 **Z A P I S N I K**

s 15. sjednice Upravnog vijeća Ustanove za zdravstvenu njegu u kući Karlovac, održane dana 31. siječnja 2023. godine s početkom u 15,30 sati u prostorijama Ustanove za zdravstvenu njegu u kući Karlovac, ulica dr. Vladka Mačeka 48, Karlovac.

NAZOČNI: Krešimir Lišnjić, dipl. ing. stroj., predsjednik; Ivan Kušan, dr.med.spec., član, Nataša Petrak, struč. spec. oec., član; Đurđica Grman, prvostupnica fizioterapije, član, Marica Plavetić, bacc.med.techn., član (predstavnik radnika)

NISU NAZOČNI: nema

OSTALI NAZOČNI: Andreja Navijalić, prof., ravnateljica, Iva Galović Držić, knjigovotkinja

ZAPISNIK VODILA: Nataša Petrak, struč. spec. oec.

Predsjednik Upravnog vijeća pozdravlja nazočne, otvara 15. sjednicu Upravnog vijeća, utvrđuje

kvorum i predlaže slijedeći

**D N E V N I R E D**

1. **Usvajanje zapisnika s 14. sjednice Upravnog vijeća Ustanove za zdravstvenu njegu u kući Karlovac.**
2. **Izvješće o poslovanju Ustanove za zdravstvenu njegu u kući Karlovac za razdoblje siječanj – prosinac 2022.**

Izvjestitelji: Andreja Navijalić, prof., ravnateljica i Iva Galović Držić, knjigovotkinja

1. **Izvješće o izvršenju Programa rada i razvoja Ustanove za zdravstvenu njegu u kući Karlovac za 2022.**

Izvjestitelj: Andreja Navijalić, prof., ravnateljica

1. **Donošenje Pravilnika o provedbi postupka jednostavne nabave roba, radova i usluga Ustanove za zdravstvenu njegu u kući Karlovac.**

 Izvjestitelj: Andreja Navijalić, prof., ravnateljica.

1. **Utvrđivanje potrebe zapošljavanja.**

Izvjestitelj: Andreja Navijalić, prof., ravnateljica

1. **Odluka o smanjenju početne cijene prodaje rashodovanog vozila Citroen C3**

Izvjestitelj: Andreja Navijalić, prof., ravnateljica

1. **Raznoliko.**

Predloženi Dnevni red je jednoglasno prihvaćen.

**Točka 1.**

Usvaja se zapisnik s 14. sjednice Upravnog vijeća Ustanove za zdravstvenu njegu u kući Karlovac, bez primjedbi.

**Točka 2.**

Usvaja se Izvješće o poslovanju za siječanj – prosinac 2022. Ustanove za zdravstvenu njegu u kući Karlovac, koja se nalaze u privitku ove Odluke i sastavni su dio arhivskog zapisnika.

Usvaja se Odluka o višku prihoda poslovanja kojim se namiruje manjak iz prethodnih razdoblja, a preostali višak će se koristiti za namirenje plaća za koji je namjenski prihod.

**Točka 3.**

Usvaja se Izvješće o izvršenju Programa rada i razvoja za 2022., koje se nalazi u privitku ove Odluke i sastavni je dio arhivskog zapisnika.

**Točka 4.**

Donosi se Pravilnik o provedbi postupka jednostavne nabave roba, radova i usluga Ustanove za zdravstvenu njegu u kući Karlovac, koji se nalazi u privitku ove Odluke i sastavni je dio arhivskog zapisnika.

**Točka 5.**

Utvrđuje se potreba zapošljavanja medicinske sestre/tehničara, jednog izvršitelja na neodređeno vrijeme, na upražnjeno radno mjesto prestankom rada medicinske sestre zaposlene na neodređeno vrijeme te potreba zapošljavanja fizioterapeuta, jednog izvršitelja na neodređeno vrijeme, na upražnjeno radno mjesto prestankom rada fizioterapeuta zaposlenog na neodređeno vrijeme.

 **Točka 6.**

Utvrđuje se početna cijene prodaje rashodovanog vozila Citroen C3 KA 300EJ u iznosu od 1.025,00 eura.

 **Točka 7.**

Ravnateljica Andreja Navijalić, prof. obavještava Upravno vijeće da se u kontinuitetu događa problem s jednom djelatnicom, medicinskom sestrom te je na tu temu održan sastanak i napravljen zapisnik.

Po zaključenom dnevnom redu, predsjednik Upravnog vijeća zahvaljuje se na sudjelovanju te

zaključuje sjednicu u 16,10 sati.

 **PREDSJEDNIK**

  **UPRAVNOG VIJEĆA**

 **Krešimir Lišnjić, dipl. ing. stroj.**